LATVIJAS REPUBLIKAS MINISTRU KABINETA SĒDE

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*protokola izraksts*

|  |  |  |
| --- | --- | --- |
| Rīgā | Nr.43 | 2010. gada  24.augustā |

**53.§**

**Par akciju sabiedrību „Parex banka”**

**TA-2060-DV**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(J.Pūce, M.Lazdovskis, V.Dombrovskis)

1. (~~DV~~)[[1]](#footnote-1) Pieņemt iesniegto rīkojuma projektu.

Valsts kancelejai sagatavot rīkojuma projektu parakstīšanai.

2. (DV)

3. (~~DV~~)1 Saskaņā ar Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 11.punktu valsts akciju sabiedrības „Privatizācijas aģentūra” (turpmāk – Aģentūra) izstrādātos plānošanas dokumenta projektus, tiesību akta projektus vai informatīvos ziņojumus (turpmāk – dokumenta projekts), kas saistīti ar akciju sabiedrības „Parex banka” (turpmāk – banka) restrukturizācijas plāna ieviešanu, iesniedz izskatīšanai Ministru kabineta sēdē ar tā Ministru kabineta locekļa starpniecību, kurš ir politiski atbildīgs par attiecīgo jomu, nozari vai apakšnozari, attiecīgi:

3.1. ~~(DV)~~1 dokumenta projektu, kas attiecas uz komercdarbības atbalstu un finansējuma pietiekamību, – ar finanšu ministra starpniecību;

3.2. ~~(DV)~~1 dokumenta projektu, kas attiecas uz lēmuma pieņemšanu, kas saistīts ar Aģentūras kapitāla daļu turētāja lēmumiem, kā arī akciju sabiedrības „Parex banka” un akciju sabiedrības „Citadele banka” kapitāla daļu un aktīvu pārdošanu, – ar ekonomikas ministra starpniecību.

4. (~~DV~~)1 Citas institūcijas, izstrādājot dokumenta projektu, kas saistīts ar bankas restrukturizācijas plāna ieviešanu, sākotnēji noskaidro Aģentūras viedokli, kuru pievieno, iesniedzot dokumenta projektu izskatīšanai Ministru kabineta sēdē.

5. (~~DV~~)1 Šī protokollēmuma 3. un 4.punktā minēto dokumenta projektu saskaņo ar Tieslietu ministriju, Finanšu ministriju un Ekonomikas ministriju, kā arī nosūta Latvijas Bankai un Finanšu un kapitāla tirgus komisijai viedokļa sniegšanai, un iesniedz izskatīšanai Ministru kabineta sēdē Ministru kabineta 2009.gada 7.aprīļa noteikumos Nr.300 „Ministru kabineta kārtības rullis” noteiktajā kārtībā kā Ministru kabineta lietu.

6. ~~(DV)[[2]](#footnote-2)~~ Lai nodrošinātu tieslietu ministra tiesiskā atzinuma sniegšanu saskaņā ar Akciju pirkuma līguma starp valsts akciju sabiedrību „Privatizācijas aģentūra”, akciju sabiedrību „Citadele banka”, Eiropas Rekonstrukcijas un attīstības banku un Latvijas Republiku 4.01 (j) (a) punktu, Finanšu ministrijai, Finanšu un kapitāla tirgus komisijai, Valsts kasei un Ekonomikas ministrijai vienas darba dienas laikā pēc Tieslietu ministrijas lūguma savas kompetences ietvaros sniegt informāciju, kas nepieciešama Tieslietu ministrijai tiesiskā atzinuma sagatavošanai.

Ministru prezidents V.Dombrovskis

Valsts kancelejas direktore G.Veismane

1. deklasificēts 1.,3.,4. un 5. punkts saskaņā ar Finanšu ministrijas 01.07.2011. vēstuli nr. 17-1-05/4455 [↑](#footnote-ref-1)
2. deklasificēts 6.punkts saskaņā ar FM 06.07.2012. vēstuli Nr.17-1-03/4412 [↑](#footnote-ref-2)